Gereformeerde kerk Akasia

duimnael|links|160px|Ds. Fanus Heystek, leraar van 1988 tot 2005, toe hy sy emeritaat aanvaar het.
Die Gereformeerde kerk Akasia is ’n gemeente van die Gereformeerde Kerk in die noorde van Pretoria.

 Geskiedenis 
Die gemeente het op 2 April 1978 van die Gereformeerde kerk Pretoria-Noord afgestig met 280 belydende en 172 dooplidmate, wat in 14 wyke ingedeel is. In Mei die volgende jaar het die gemeente Winternest-landbouhoewe nr. 19 teen R20 000 aangekoop en die volgende maand is ’n boufondskommissie benoem. Op 12 Augustus het hulle besluit om ’n kerk op te rig. Die argitek was Renier Roos en Louis Coetzee die siviele ingenieur. Op ’n gemeentevergadering in Januarie die volgende jaar is die koste van die fondasie tesame met die aangekoopte materiaal, soos stene, sand, klip en sement, van R19 000 aan die lidmate meegedeel. Tydens ’n gemeentegeleentheid op 28 Maart 1981 het die voorsitter van die boukommissie die lidmate ingelig die totale boukoste sou R144 525 beloop. 

Ds. Jannie van der Walt het die nuwe kerk se gedenksteen tydens ’n seremonie op Saterdag 26 April 1980 gelê en op 15 Augustus 1981 kon die gemeente saamkom vir die ingebruikneming. By dié geleentheid het prof. P.W. Buys die erediens gelei en gepreek na aanleiding van Eks. 36:1: "So moet dan Besáleël en Ohóliab en elkeen wat kunsvaardig is, in wie die HERE wysheid en verstand gegee het om met kennis al die werk tot vervaardiging van die heiligdom te verrig, dit maak net soos die HERE beveel het."  Die 1953-vertaling van die Bybel op die Bybelgenootskap se webtuiste. URL besoek op 5 Desember 2015. 

Die gemeente kon die verband op die kerkgebou binne net langer as 10 jaar aflos, en wel einde 1991. Dieselfde bouplan is vir die Gereformeerde kerk Andeon gebruik, hoewel die binneafwerking in die kerke verskil.

Tot einde 2014 het die belydende lidmate toegeneem tot 376, maar die dooplidmate afgeneem tot 64.

 Predikante 
 Van der Walt, Jan Hendrik, 1978–1987 
 Heystek, Andries Stefanus, 1988–2005 (aanvaar sy emeritaat)
 Pelser, Abraham Liebrecht, 1990–2000
 Grové, Petrus Johannes, 2002–2003
 Nel, Petrus Johannes, 2005–31 Mei 2023 (emeriteer)

 Bronne 
  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro.
  Schalekamp, ds. M.E. (voorsitter: redaksiekommissie). 2001. Die Almanak van die Gereformeerde Kerke in Suid-Afrika vir die jaar 2002. Potchefstroom: Administratiewe Buro.
  Van der Walt, dr. S.J. (voorsitter: deputate almanak). 1997. Die Almanak van die Gereformeerde Kerke in Suid-Afrika vir die jaar 1998. Potchefstroom: Administratiewe Buro.
  Venter, ds. A.A. (hoofred.) 1957. Almanak van die Gereformeerde Kerk in Suid-Afrika vir die jaar 1958. Potchefstroom: Administratiewe Buro.
  Venter, ds. A.A. (hoofred.) 1958. Almanak van die Gereformeerde Kerk in Suid-Afrika vir die jaar 1959. Potchefstroom: Administratiewe Buro.
  Vogel, Willem (red.). 2014. Die Almanak van die Gereformeerde Kerke in Suid-Afrika vir die jaar 2015. Potchefstroom: Administratiewe Buro.

 Verwysings 

 Sien ook 
 Predikante van die Gereformeerde Kerke in Suid-Afrika

Kategorie:Gereformeerde Kerke in Groot-Pretoria
Kategorie:Gereformeerde Kerke in Suid-Afrika